Jyrki Niskanen

Jyrki Niskanen (s. 12. helmikuuta 1956 Helsinki) on suomalainen oopperalaulaja ja muusikko. Äänialaltaan hän on tenori ==Nuoruusvuodet ja opinnot== Jo 13-vuotiaasta Niskanen toimi ammattimuusikkona soittaen haitaria ja kosketinsoittimia laiva- ja ravintolayhtyeissä, joissa hän säesti 1970- ja 1980-luvun suomalaisia iskelmälaulajia. Niskanen opiskeli pianonsoittoa aluksi Helsingin konservatoriossa ja suoritti myöhemmin Sibelius-Akatemiassa diplomin improvisoinnissa ja vapaassa säestyksessä ensimmäisenä Sibelius-Akatemian historiassa. Niskanen opiskeli laulua Sibelius-Akatemiassa sekä Lontoossa Vera Rózsan johdolla että Wienissä ja Berlinissä Peter Bernen johdolla. Vera Rózsa on ollut Niskasen ammattimaisen laulamisen tärkein opettaja. ==Ura oopperalaulajana== "Jyrki Niskasen oopperaura alkoi vuonna 1985 Tampereen Oopperassa, jossa hän lauloi Donizettin Rykmentin tytär -oopperassa tenoriosuuden, mutta varsinaisesti oopperalaulajan ura alkoi vuonna 1992, jolloin hänet kiinnitettiin Savonlinnan oopperajuhlilta Zürichin oopperaan Beethovenin Fidelioon. Tämän jälkeen hän on esiintynyt Euroopan (mm. La Scala, Wienin ja Berliinin valtionoopperat), Amerikan ja Australian merkittävimmissä oopperataloissa." Jyrki Niskanen on esittänyt kaikki Richard Wagnerin Nibelungin sormuksen suuret tenoriroolit. Luana de Volin ja Niskasen duetto Wagnerin Tristanista valittiin Münchenin Prinzregenten-Theaterin 100-vuotisjuhlalevylle vuonna 1999. ==Sävellystoiminta== Jyrki Niskasen säveltämiä ja sovittamia kappaleita ovat levyttäneet muun muassa Kari Tapio, Marion Rung, Lea Lavén, Matti Esko, Aki Hietanen sekä Niskanen itse. Vuonna 2010 Niskaselta ilmestyi omia sävellyksiä sisältävä soolopianolevy "Atlantic Sky; Sentimental Compositons for Piano" ja vuotta myöhemmin 2011 omia uusia joululauluja sisältävä "Joulun tähden" -CD. Samana vuonna Niskanen sävelsi Sammon Vartijat -lastenmusikaalin, joka sai ensi-iltansa samana vuonna Pietarissa. == Muuta== Niskanen on perustanut myös Vantaan Jokifestivaalit- tapahtuman, jonka tuotoilla ylläpidettiin Vantaalla toimivaa yksityistä englanninkielistä päiväkotia kuuden vuoden ajan ennen päiväkodin kunnallistamista. Jyrki Niskanen johti vuosina 2009–2011 Suomen vanhimpiin sekakuoroihin lukeutuvaa Kansalliskuoroa ja on keväästä 2012 johtanut perustamaansa Veikkolan Viihdelaulajat -sekakuoroa ja äänittänyt molempien kanssa myös levyjä. == Levytyksiä== * Mestareiden Liedit: Beethoven, Schubert, Schuman ja Brahms (2021) *Wagner & Jyrki Niskanen: Tenor Arias and Monologues (2019) *Hienoimmat tenoriaariat: The Greatest Tenor Arias (2012) * Sammon Vartijat -lastenmusikaali (2011) * Joulun tähden: Christmas Songs, own compositions (2011) * Atlantic Sky: Piano Solos, own compositions (2010) * Maakuntalaulumme raikukoot Finnish (Regional Songs) 2CD; Kansallis-kuoro (2010) * Joulun valoa (Christmas Songs) Kansallis-kuoro (2009) * Kulkuset ja kellot soivat, Christmas Songs (2004) * Tristan und Isolde (High Lights) (as Tristan, with Lorin Maazel) (2001) * Operetten (with Eva Martón and Westdeutscher Rundfunk Köln) (2000) * Beethoven 9th symphony (with Orchestra La Scala, conductor Riccardo Muti) (1998) * Holy Night (1996) * Arias and Love Songs (1994) ==Lähteet== #Niskasen kotisivut #Eija Anttila: Jyrki Niskanen, tenori. Kulttuuriosuuskunta Partuuna, Helsinki 2021. *Niskanen Tristanina Youtube. ===Viitteet=== Luokka:Suomalaiset tenorit Luokka:Suomalaiset muusikot Luokka:Suomalaiset säveltäjät Luokka:Vuonna 1956 syntyneet Luokka:Elävät henkilöt